[bookmark: _GoBack]Z A P I S N I K
sa 19. sjednice Vijeća Gradske četvrti Peščenica - Žitnjak 
održane 6. prosinca 2022. u  Područnom uredu Peščenica-Žitnjak, Zapoljska 1 (I. kat - soba 115) s početkom u 18,00 sati

Nazočni članovi Vijeća: 
Nikola Zdunić, Tomica Rižmarić, Lorena Sajković, Ljiljana Ivanac, Ramiza Memedi, Zvonko Dumančić, Dragan Vučić, Matija Raos, Marko Jelenčić, Mario Sobočan, Marko Korošec, Iris Veronika Ćelić, Marijan Ćužić, Đurđica Radaković Groš, Zdravko Čabraja, Marija Klobučar, Ana Miloš, Darko Stošić

Nenazočni članovi:
Antonija Komazlić


U radu sjednice sudjeluju voditelj Područnog odsjeka Peščenica-Žitnjak, Gradskog ureda za mjesnu samoupravu, civilnu zaštitu i sigurnost, Boris Berber i viša stručna suradnica za rad tijela mjesne samouprave Iva Dujić Horvat.
Konstatira se da u radu sjednice sudjeluje 18 vijećnika čime su stečeni uvjeti za pravovaljano odlučivanje.
Prije utvrđivanja dnevnog reda,  predsjednik Vijeća, Nikola Zdunić, otvara raspravu o zapisniku s 18. sjednice Vijeća GČ.
S obzirom da nema primjedbi, zapisnik se jednoglasno verificira. 

Predsjednik Vijeća predlaže da se u okviru predložene točke 1. (Prijedlozi zaključaka o davanju mišljenja po članku 86.), ukoliko se vijećnici slažu, raspravlja samo o točki 1/01 Prijedlog proračuna Grada Zagreba za 2023., osim točke 1/01, za Gradsku četvrt Peščenica – Žitnjak relevantna je i točka 1/03 Odluka o izmjenama i dopuni Odluke o osnivanju Doma za starije osobe „Park“, no obzirom da se radi samo o izmjeni Odluke, mišljenja je kako nije nužno potrebno raspravljati o njoj. Kako u ostalim predloženim aktima nema ništa od posebnog interesa za Gradsku četvrt primijeniti će se Statutarno pravilo, prema kojem, ukoliko se posebno ne dostavi  mišljenje, smatra se da je Vijeće dalo pozitivno mišljenje. 

Bez rasprave, Vijeće jednoglasno donosi 



DNEVNI RED

	1.
	Prijedlozi zaključaka o davanju mišljenja po čl. 86. Statuta Grada Zagreba

1/01) Prijedlog proračuna Grada Zagreba za 2023. i projekcija proračuna za 2024. i 2025., Prijedlog odluke o izvršavanju Proračuna Grada Zagreba, Prijedlog plana uravnoteženja proračuna Grada Zagreba za razdoblje od 2023. do 2025. i prijedlozi programa


	2. 
	Prijedlog zaključka o prijedlozima inicijativa i zahtjeva za izmjene i dopune Generalnog urbanističkog plana Grada Zagreba


	[bookmark: _Hlk122354225]3. 
	Prijedlog zaključka o inicijativi za zakup/kupnju poslovnog prostora za potrebe smještaja dječjeg vrtića na području MO Borongaj Lugovi


	[bookmark: _Hlk122355214]4. 
	Predlaganje člana Povjerenstva za izradu i praćenje Akcijskog plana Grada Zagreba za 2023. – 2025. godinu za provedbu Nacionalnog plana za uključivanje Roma, za razdoblje od 2021. do 2027.


	5. 
	Prijedlozi zaključaka o davanju mišljenja o zakupima i mogućnostima raspolaganja zemljištima na području GČ Peščenica - Žitnjak


	6. 
	Predlaganje kandidata za suce porotnike Općinskog suda u Novom Zagrebu


	7. 
	Predlaganje kandidata za suce porotnike Županijskog suda u Zagrebu


	8. 
	Predlaganje kandidata za suce porotnike za mladež Županijskog suda u Zagrebu


	9. 
	Prijedlozi zaključaka o rješavanju aktualne komunalne problematike


	10. 
	Izvješća, pitanja i prijedlozi




Ad 1.) Prijedlozi zaključaka o davanju mišljenja po čl. 86. Statuta Grada Zagreba

[bookmark: _Hlk122353497]1/01) Prijedlog proračuna Grada Zagreba za 2023. i projekcija proračuna za 2024. i 2025., Prijedlog odluke o izvršavanju Proračuna Grada Zagreba, Prijedlog plana uravnoteženja proračuna Grada Zagreba za razdoblje od 2023. do 2025. i prijedlozi programa

Predsjednik kratko informira vijećnike o korisnom dokumentu koji se nalazi na mrežnim stranicama Gradske skupštine. Radi se o očitovanjima nadležnih tijela na postavljena pitanja, u njemu se spominju i neki projekti s područja GČ Peščenica – Žitnjak (primjerice dječji vrtić Heinzlova-Vukovarska…).

Vijeće, bez rasprave, glasa sa 9 glasova za pozitivno mišljenje, 8 glasova za negativno mišljenje te 1 glas suzdržan za Prijedlog proračuna Grada Zagreba za 2023. i projekcija proračuna za 2024. i 2025., Prijedlog odluke o izvršavanju Proračuna Grada Zagreba, Prijedlog plana uravnoteženja proračuna Grada Zagreba za razdoblje od 2023. do 2025. i prijedlozi programa.

Ad 2.) Prijedlog zaključka o prijedlozima inicijativa i zahtjeva za izmjene i dopune Generalnog urbanističkog plana Grada Zagreba
Predsjednik podsjeća da su vijećnici materijale primili putem elektronske pošte te se radi o prenamjeni nekih zona u društvenu ili zelenu namjenu tj. kompilaciji materijala koje je Vijeće već potvrdilo na prethodnim sjednicama, 

Vijećnik Stošić ima primjedbu na GUP, za kojeg smatra da koči razvoj grada, te je mišljenja da bi trebalo pristupiti izradi novog GUP uključujući sve UPU-e.
Predsjednik predlaže da se ovaj prijedlog prokomentira pod točkom „Razno“ te prijedlog Zaključka daje na glasanje.

Vijeće jednoglasno usvaja 

Z a k l j u č a k
o prijedlozima inicijativa i zahtjeva 
za izmjene i dopune Generalnog urbanističkog plana Grada Zagreba

(Tekst zaključka privitak je ovom Zapisniku.)


Ad 3.) Prijedlog zaključka o inicijativi za zakup/kupnju poslovnog prostora za potrebe smještaja dječjeg vrtića na području MO Borongaj Lugovi
Predsjednik uvodno pojašnjava kako je došlo do ove inicijative. Sukladno Javnom pozivu investitorima da se jave te osiguraju prostore koje su izgradili za namjenu vrtića, tražiti će se od nadležnog gradskog ureda da proaktivno traži od investitora da se osiguraju dodatna vrtićka mjesta, a sve u cilju da novoizgrađene stambene zgrade dodatno ne preopterete postojeću vrtićku infrastrukturu.
U raspravi sudjeluje vijećnik Stošić.
Predsjednik prijedlog daje na glasanje nakon čega Vijeće  jednoglasno donosi


Z a k l j u č a k
[bookmark: _Hlk101276436]o prijedlogu zakupa/kupnje poslovnog prostora za potrebe smještaja dječjeg vrtića 
na području MO Borongaj Lugovi 

1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Borongaj Lugovi KLASA:024-08/22-003/2229 URBR:251-13-11-11/002-22-8 donesen na 19. sjednici Vijeća te 
· predlaže nadležnim gradskim tijelima da proaktivno komuniciraju s investitorom stambeno-poslovnog kompleksa u izgradnji, na uglu ulica Marijana Čavića i Borongajske ceste, nasuprot Znanstveno-učilišnog kampusa Borongaj, mogućnost prijave na Javni poziv za zakup prostora za potrebe proširenja kapaciteta dječjih vrtića.

2. Prilog ovom zaključku je Zaključak Vijeća MO Borongaj Lugovi koji u obrazloženju svoje inicijative navode da su zbog povećane izgradnje novih stambenih zgrada na području MO, povećane potrebe za vrtićkim kapacitetima. 

3. Ovaj Zaključak dostavit će se Uredu gradonačelnika, Gradskom uredu za obrazovanje, sport i mlade i Gradskom uredu za obnovu, izgradnju, prostorno uređenje, graditeljstvo, komunalne poslove i promet. 
Vijeće jednoglasno usvaja sljedeće  zaključke


Ad 4.) Predlaganje člana Povjerenstva za izradu i praćenje Akcijskog plana Grada Zagreba za 2023. – 2025. godinu za provedbu Nacionalnog plana za uključivanje Roma, za razdoblje od 2021. do 2027.
Predsjednik predlaže da se vijećnica Memedi imenuje u ovo Povjerenstvo. 
Vijeće, bez rasprave, jednoglasno donosi 

Z a k l j u č a k
o imenovanju predstavnika Vijeća Gradske četvrti Peščenica-Žitnjak
[bookmark: _Hlk120880406]u  Povjerenstvo za izradu i praćenje Akcijskog plana Grada Zagreba za 2023. – 2025. godinu za provedbu Nacionalnog plana za uključivanje Roma, za razdoblje od 2021. do 2027.

1. Za predstavnicu Vijeća Gradske četvrti Peščenica-Žitnjak u Povjerenstvo za izradu i praćenje Akcijskog plana Grada Zagreba za 2023. – 2025. godinu za provedbu Nacionalnog plana za uključivanje Roma, za razdoblje od 2021. do 2027., imenuje se Ramiza Memedi. 
2. Ovaj zaključak dostavit će se Gradskom uredu za kulturu, međugradsku i međunarodnu suradnju i civilno društvo. 


Ad 5.) Prijedlozi zaključaka o davanju mišljenja o zakupima i mogućnostima raspolaganja zemljištima na području GČ Peščenica – Žitnjak
Predsjednik uvodno pojašnjava, nakon čega Vijeće jednoglasno donosi 
Z A K LJ U Č A K

o davanju mišljenja o mogućnosti raspolaganja građevinskim zemljištem u svrhu utvrđivanja građevinske čestice za postojeće dvije stambene i pomoćnu zgradu izgrađene na k.č. br. 1524/77 k.o. Žitnjak 

1. Vijeće Gradske četvrti Peščenica – Žitnjak je povodom zahtjeva  Gradskog ureda za upravljanje imovinom Grada KL:940-01/22-003/280; URBROJ:251-11-33-1/5-22-2  za mišljenje o mogućnosti raspolaganja građevinskim zemljištem na k.č. br. 1524/77 k.o. Žitnjak, zatražilo mišljenje Vijeća Mjesnog odbora Kozari Putevi na čijem se području nalazi predmetno zemljište.  

2. Vijeće je razmotrilo Zaključak Vijeća MO Kozari Putevi te je, sukladno datom mišljenju,  suglasno s prijedlogom utvrđivanja građevinske čestice za postojeće dvije stambene i pomoćnu zgradu izgrađene na k.č. br. 1524/77 k.o. Žitnjak, prema zahtjevu stranke Marijana Deronje iz Zagreba, III. Kozari put 44. 
3. Ovaj zaključak i mišljenje Vijeća MO Kozari Putevi dostavit će se Gradskom uredu za upravljanje imovinom i stanovanje. 

Z a k l j u č a k

[bookmark: _Hlk120882418][bookmark: _Hlk34997574]o davanju mišljenja o zakupu neizgrađenog građevinskog
zemljišta oznake k.č. br. 284/2  k.o. Žitnjak


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Bok KL.:024-08/22-03/2187; URBROJ:251-13-11-11/004-22-32 donesen na 18. sjednici Vijeća te 
 nije suglasno s davanjem u zakup neizgrađenog građevinskog zemljišta oznake k.č. br. 284/2  k.o. Žitnjak u svrhu uređenja parkirališnog prostora.

2. Za navedenim zemljištem postoji potreba u svrhu uređenja zelene površine za potrebe građana MO Kozari Bok, a navedena akcija uvrštena je u prijedlog prioriteta na području MO Kozari Bok koji će se rješavati u okviru plana komunalnih aktivnosti u narednom razdoblju. 
3. Ovaj Zaključak dostavit će se Gradskom uredu za upravljanje imovinom i stanovanje. 




Z a k l j u č a k
o davanju mišljenja o zakupu neizgrađenog građevinskog
zemljišta oznake dio k.č. 867/2  k.o. Žitnjak
1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Kozari Bok KL.:024-08/22-03/2187; URBROJ:251-13-11-11/004-22-32 donesen na 18. sjednici Vijeća te 
· utvrđuje da ne postoji potreba za neizgrađenim građevinskim zemljištem oznake dio k.č. 867/2  k.o. Žitnjak odnosno da isto nije uvršteno u prioritetne aktivnosti na području MO Kozari Bok za donošenje Plana komunalnih aktivnosti Gradske četvrti Peščenica-Žitnjak u 2023.

2. Ovaj Zaključak dostavit će se Gradskom uredu za upravljanje imovinom i stanovanje. 

Ad 6.) Predlaganje kandidata za suce porotnike Općinskog suda u Novom Zagrebu
Predsjednik podsjeća da su vijećnici materijale primili putem elektronske pošte.
[bookmark: _Hlk122355673]Vijeće, bez rasprave, jednoglasno donosi
Z a k l j u č a k

o predlaganju kandidata za suca porotnika  
Općinskog suda u Novom Zagrebu
	

1.  Za suca porotnika Općinskog suda u Novom Zagrebu predlaže se Ilija Miškić.
2. Ovaj Zaključak će se dostaviti Gradskoj skupštini Grada Zagreba, Odboru za izbor i imenovanja i Gradskom uredu za mjesnu samoupravu.

Ad 7.) Predlaganje kandidata za suce porotnike Županijskog suda u Zagrebu
Vijeće, bez rasprave, jednoglasno donosi
Z a k l j u č a k

o predlaganju kandidata za suce porotnike 
Županijskog suda u Zagrebu
	

1. Za suce porotnike Županijskog suda u Zagrebu predlažu se Josip Došen i Luka Grubišić.
2. Ovaj Zaključak će se dostaviti Gradskoj skupštini Grada Zagreba, Odboru za izbor i imenovanja.

Ad 8.) Predlaganje kandidata za suce porotnike za mladež Županijskog suda u Zagrebu
Vijeće, bez rasprave, jednoglasno donosi

Z a k l j u č a k

o predlaganju kandidata za suce porotnike za mladež  
Županijskog suda u Zagrebu
	

1. Za suce porotnike Županijskog suda u Zagrebu predlažu se Katja Tkalec i Ilija Miškić.
2. Ovaj Zaključak će se dostaviti Gradskoj skupštini Grada Zagreba, Odboru za izbor i imenovanja.


Ad 9.) Prijedlozi zaključaka o rješavanju aktualne komunalne problematike

Predsjednik podsjeća nazočne da su e-poštom primili prijedloge zaključaka o rješavanju aktualne komunalne problematike koji su izrađeni na temelju zaključaka vijeća mjesnih odbora. 
Vijećnik Ćužić ima primjedbu na prijedlog zaključka koji se tiče nogometnog kluba HAŠK te traži da se o tom zaključku glasa zasebno ili da se isti izbaci iz skupa prijedloga.
Predsjednik informira prisutne o razgovoru s predsjednikom kluba kao i razlozima nezadovoljstva VMO Donje Svetice dodjelom koncesije nakon čega prijedlog zaključka daje na glasanje.
Vijeće sa 14 glasova PROTIV i 4 glasa SUZDRŽAN odbacuje prijedlog Zaključka o podržavanju mišljenja Vijeća MO Donje Svetice o dodjeli koncesije za korištenje sportskih terena ŠRC Peščenica.

Predsjednik ostale prijedloge zaključaka daje na glasanje, nakon čega, Vijeće, jednoglasno donosi 

Z a k l j u č a k
o utvrđivanju prometnog statusa Šetališta Vesne Parun 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora „Bruno Bušić“ KLASA:024-08/22-003/2228; URBR:251-13-11-11/002-22-4 donesen na 20. sjednici Vijeća te predlaže nadležnom gradskom uredu da 
1. se očituje o prometnom statusu makadamskog dijela Šetališta Vesne Parun (na k.č. 4323 k.o. Peščenica) koji se koristi kao kolni prilaz obiteljskoj kući na adresi Borongajska cesta 81 te kao izlaz na Borongajsku cestu, 

2. izvijesti Vijeće o učinjenom

1. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z a k l j u č a k
o prijedlogu promjene adrese logističkog centra Konzuma


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Borongaj Lugovi KLASA:024-08/22-003/2229 URBR:251-13-11-11/002-22-7 donesen na 19. sjednici Vijeća te se 
· predlaže trgovačkom društvu „Konzum“ d.o.o. da razmotre mogućnost promjene adrese Konzumova logističkog centra iz Čavićeva ulica u Slavonska avenija budući da ulaz nije sa Čavićeve ulice nego sa Slavonske avenije, a to zbog neinformiranosti vozača uzrokuje nepotrebno prometovanje teških kamiona Ulicom Vukomerec.

2. Ovaj Zaključak dostavit će se Trgovačkom društvu Konzum, Ulica Marijana Čavića 1.


Z a k l j u č a k
o prijedlogu rješavanja potencijalno opasnih stabala uz granicu 
Znanstveno-učilišnog kampusa Borongaj


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Borongaj Lugovi KLASA:024-08/22-003/2229 URBR:251-13-11-11/002-22-6 donesen na 19. sjednici Vijeća te se 
· predlaže Sveučilištu u Zagrebu da sukladno mišljenju Odsjeka za zelene površine o stanju stabala na ulazu u Znanstveno-učilišni kampus Borongaj iz Savudrijske ulice, izvrši pregled stabala koja se nalaze uz ogradu kampusa kako bi se utvrdilo postojanje potencijalno opasnih stabala koja bi mogla ugroziti sigurnost kuća u blizini te

· izvijesti Vijeće o učinjenom.  


2. Ovaj Zaključak dostavit će se Sveučilištu u Zagrebu. 


Z a k l j u č a k
o prijedlogu uvrštavanja u planove 
izgradnje nedostajućeg dijela vodoopskrbnog cjevovoda u Nartskoj ulici kod kbr. 7


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Donje Svetice KLASA:024-08/22-003/2139; URBR:251-13-11-11/008-22-3 donesen na 19. sjednici Vijeća te predlaže nadležnoj gradskoj službi da u svoje planove i programe u narednom razdoblju uvrsti 
· izgradnju nedostajućeg dijela vodoopskrbnog cjevovoda u Nartskoj ulici kod kbr. 7 u dužini cca 15 m,

· izvijesti Vijeće o učinjenom

2. Ovaj Zaključak dostavit će se Vodoopskrbi i odvodnji d.o.o.


Z a k l j u č a k
o rješavanju komunalne problematike


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ferenščica KLASA:024-08/22-003/2289; URBR:251-13-11-11/003-22-3 donesen na 19. sjednici Vijeća te predlaže nadležnoj gradskoj službi da 
· izvrši postavu košarica/kanti za sitni otpad na sljedećim lokacijama:
· u Ulici Branka Perice
· u Lovinčićevoj ulici kod novoizgrađenih stambenih zgrada. 

2. Skica s točnim lokacijama za postavu košarica/kanti je sastavni dio zaključka.


Z a k l j u č a k
o rješavanju prometne problematike 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Folnegovićevo Naselje KLASA:024-08/22-003/2069; URBR:251-13-11-11/003-22-5 donesen na 17. sjednici Vijeća te predlaže nadležnom gradskom uredu da 

· izvrši stručni očevid i pokrene postupak za donošenje rješenja o postavi prometnih stupića u trokutnu formaciju na Ulici Milana Sachsa, kod Dječjeg vrtića Milana Sachsa, u svrhu onemogućavanja zaustavljanja i parkiranja automobila, 

· izvijesti Vijeće o učinjenom

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z a k l j u č a k
o prijedlogu imenovanja dijela Ivanjorečke ceste 
Ulicom Stjepana Jakopovića


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka KLASA:024-08/22-003/2388; URBR:251-13-11-11/003-22-4 donesen na 20. sjednici Vijeća te predlaže Odboru za imenovanje naselja, ulica i trgova Gradske skupštine Grada Zagreba i Gradskom uredu za katastar i geodetske poslove da poduzmu odgovarajuće postupke sa svrhom 
· imenovanja dijela Ivanjorečke ceste (dio k.č. 6360/1 k.o. Resnik) Ulicom Stjepana Jakopovića. 
2. Grafička skica s oznakom dijela k.č. 6360/1 k.o. Resnik koji se predlaže imenovati Ulicom Stjepana Jakopovića je sastavni dio zaključka. 

3. Ovaj Zaključak dostavit će se Odboru za imenovanje naselja, ulica i trgova Gradske skupštine Grada Zagreba i Gradskom uredu za katastar i geodetske poslove. 

Z a k l j u č a k
o rješavanju komunalne problematike 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka KLASA:024-08/22-003/2388; URBR:251-13-11-11/003-22-3 donesen na 20. sjednici Vijeća te predlaže nadležnim službama da 

· izvrše stručni očevid i utvrde mogućnost uspostave javne rasvjete na stupu električne energije u Ulici Gustava Janečeka kod kbr. 3.

· izvijesti Vijeće o učinjenom

2. Ovaj Zaključak dostavit će se HEP ODS-u d.o.o. - Elektri Zagreb i Gradskom uredu za obnovu, izgradnju, prostorno uređenje, graditeljstvo, komunalne poslove i promet.



Z a k l j u č a k
o davanju mišljenja o prijedlogu korekcije reda vožnje 
na autobusnim linijama 284 i 277


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Ivanja Reka KLASA:024-08/22-003/2157; URBR:251-13-11-11/003-22-4 donesen na 19. sjednici Vijeća te je
· suglasno s prijedlogom korekcije polazaka autobusne linije 284 Sesvete – Ivanja Reka i linije 277 na relaciji Sesvete – Sesvetska Selnica na način da se polazak iz Ivanje Reke pomakne sa 7:30 na 7:20 sati te polazak iz Sesveta sa 7:10 na 7:00 sati.  

2. Ovaj Zaključak dostavit će se Zagrebačkom holdingu d.o.o., Podružnici ZET, Odjelu za organizaciju prometa s pozivom na broj 611010/IT/22. 

Z a k l j u č a k
o prijedlogu rješavanja komunalne problematike


1. Vijeće Gradske četvrti Peščenica-Žitnjak podržava Zaključak Vijeća Mjesnog odbora Kozari Bok KLASA:024-08/22-003/2099 URBR:251-13-11-11/004-22-2 donesen na 17. sjednici Vijeća te predlaže nadležnoj gradskoj službi da  
na lokaciji Kozari Bok IX. odvojak 11, kod OŠ dr. Vinka Žganca izvrši: 
· postavu natpisne ploče zabrane odlaganja otpada,
· uklanjanje namjenskog spremnika za odlaganje stakla (zvono),
· postavu košarica za otpatke
te izvijesti Vijeće o učinjenom.  

2. Ovaj Zaključak dostavit će se Zagrebačkom holdingu d.o.o., Podružnici Čistoća.

Z a k l j u č a k
o prijedlogu postave znaka zabrane psima


1. Vijeće Gradske četvrti Peščenica - Žitnjak razmotrilo je i podržava Zaključak Vijeća Mjesnog odbora Peščenica KLASA:024-08/22-003/2265; URBROJ:251-13-11-11-22-4 donesen na 20. sjednici Vijeća te predlaže nadležnoj gradskoj službi da
· izvrši postavu znaka zabrane psima u parku u Kušlanovoj ulici kod kbr. 50 B,

· izvijesti Vijeće o učinjenom.  

2. Ovaj Zaključak dostavit će se Zagrebačkom holdingu d.o.o., Podružnici Zrinjevac.


Z a k l j u č a k
o rješavanju komunalne problematike 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec KLASA:024-08/22-003/2154; URBR:251-13-11-11-22-8 donesen na 18. sjednici Vijeća te predlaže nadležnom gradskom uredu da 

- izvrši očevid i pokrene postupak za čišćenje ilegalnog odlagališta otpada u ulici Novi Petruševec iza Auto salona „Ivan“ te 

- pokrene postupak za postavu rampe na navedenoj lokaciji u svrhu sprječavanja daljnjih navoženja otpada.


2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Z a k l j u č a k
o rješavanju prometne problematike 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Petruševec KLASA:024-08/22-003/2154; URBR:251-13-11-11-22-6 donesen na 18. sjednici Vijeća te predlaže nadležnom gradskom uredu da 
- izvrši očevid i pokrene postupak za donošenje rješenja o označavanju parkirnog mjesta za invalidne osobe na parkiralištu u ulici I. Petruševec, nasuprot OŠ Žitnjak.

2. Vijeće predlaže da se sukladno zamolbi građana parkirno mjesto za invalide označi što je moguće bliže uglu ulica I. Petruševec – Radnička cesta zbog blizine pješačkog prijelaza. 


3. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Z a k l j u č a k
o prijedlogu za izmjenu voznog reda autobusne linije 
107 Jankomir - Žitnjak 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća MO  Savica Šanci KLASA:024-08/22-003/2292; URBR:251-13-11-11-22-7 kojim se, zbog znatnog povećanja broja stanovnika na području Borovja, predlaže 
- izmjena voznog reda ZET-ove autobusne linije 107 Jankomir – Žitnjak na način da se poveća frekvencija polazaka uvođenjem dodatnih vožnji i to prioritetno u jutarnjim satima između 7:30 i 10:00 sati, a prema mogućnostima i u ostatku dana, kako bi se omogućila cjelodnevna dostupnost linije. 

2. Ovaj Zaključak dostavit će se Zagrebačkom  holdingu d.o.o., Podružnici Zagrebački električni tramvaj. 

Z a k l j u č a k
o rješavanju prometne problematike 


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Savica Šanci KLASA:024-08/22-003/2292; URBR:251-13-11-11-22-8 donesen na 20. sjednici Vijeća te predlaže nadležnom gradskom uredu da 

- izvrši stručni očevid i pokrene postupak za donošenje rješenja o upuštanju rubnjaka na sljedećim lokacijama na području MO Savica Šanci (Borovje)

· križanje Ulice Zdeslava Turića i Ulice grada Chicaga (nasuprot kioska)
· križanje Ulice Bože i Nikole Bionde i Ulice I. gardijske brigade Tigrovi
· križanje Ulice I. gardijske brigade Tigrovi i Velikogoričke ulice, 

- izvijesti Vijeće o učinjenom

2. Ovaj Zaključak dostavit će se Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

Z a k l j u č a k
o prijedlogu rješavanja komunalne problematike


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/22-003/2006; URBR:251-13-11-11-22-14 donesen na 18. sjednici Vijeća te predlaže nadležnoj gradskoj službi da 
· se uvede protokol postupanja u slučajevima obavljanja radova redovnog održavanja ili izvanrednih radova na vodoopskrbnom i odvodnom sustavu prema kojem bi izvođač radova bio dužan pravovremeno obavijestiti (putem sredstava javnog informiranja, elektroničke pošte vijeća mjesnih odbora te pisanih obavijesti potrošačima) mjesno nadležna vijeća mjesnih odbora i potrošače o vrsti radova, planiranom trajanju i mjerama koje potrošači trebaju eventualno poduzeti.

2. Ovaj Zaključak dostavit će se Vodoopskrbi i odvodnji d.o.o. 

Z a k l j u č a k
o prijedlogu uvrštavanja u plan redovnog održavanja 
zelenih površina


1. Vijeće Gradske četvrti Peščenica-Žitnjak razmotrilo je i podržava Zaključak Vijeća Mjesnog odbora Volovčica KLASA:024-08/22-003/2006; URBR:251-13-11-11-22-17 donesen na 18. sjednici Vijeća te predlaže nadležnoj gradskoj službi da 
· se sukladno mišljenju Sektora za komunalne poslove i javne površine dio javne zelene površine južno od stambenog objekta Prilaz Sv. Josipa Radnika 10, na k.č.br. 2643 k.o. Peščenica, uvrsti u plan redovnog održavanja. 

2. Ovaj Zaključak dostavit će se Zagrebačkom holdingu d.o.o., Podružnici Zrinjevac. 


Z a k l j u č a k
o uvrštavanju komunalne problematike u Plan komunalnih potreba


1. Vijeće Gradske četvrti Peščenica-Žitnjak, uvrštava u Plan komunalnih potreba sljedeće:


· MO „BRUNO BUŠIĆ“
1. Uređenje prilaza stambenoj zgradi na lokaciji Borongaj aerodrom 5.

· MO BORONGAJ LUGOVI
1. Postavljanje košarice za otpatke na dječjem igralištu u Ulici Vukomerec 40

· MO FERENŠČICA
1. Postava klupe za odmor (povišenog postolja za potrebe starijih osoba i osoba smanjene pokretljivosti) na zelenoj površini kod  Ivanićgradske 73. 

· MO PETRUŠEVEC
1. Uređivanje kolnika s rješavanjem površinske odvodnje (kanalice) u ulici I. Petruševec VI. odvojak s odvojcima.
2. Uređivanje kolnika s rješavanjem površinske odvodnje (kanalice) u ulici I. Petruševec V. odvojak od kbr. 2 – 6A.
3. Uređivanje kolnika s rješavanjem površinske odvodnje (kanalice) u ulici I. Petruševec IV. odvojak od kbr. 84 do križanja s Radničkom cestom. 

· MO SAVICA ŠANCI
1. Postava košarica za otpatke (kom. 3) u Ulici I. gardijske brigade Tigrovi
2. Postava jedne košarice za otpatke u Ulici Frana Krste Frankopana

Problematika će se rješavati kroz Plan komunalnih aktivnosti Gradske četvrti i ostale planove u narednim razdobljima.


Ad 10.) Izvješća, pitanja i prijedlozi

Predsjednik otvara raspravu nakon čega se javlja vijećnik Ćužić koji se zahvaljuje na brzoj intervenciji vezano uz prijavu protiv agresivnog psa na području MO Ivanja Reka.
Vijećnik Stošić ponavlja problematiku GUP-a, dogovoreno je kako će se o tome raspravljati pod zasebnom točkom na nekoj od idućih sjednica, a nakon što se prikupe potrebne informacije.

Voditelj Berber upozorava na mogućnost promjene cijena do kraja ove godine u ovogodišnjem Planu (PKA). Vijeće je suglasno da u takvim iznimnim slučajevima budu obaviješteni putem elektronske pošte kako bi se brzim odgovorom omogućila maksimalna realizacija Plana.

Vijećnica Ivanac predlaže dogovor oko termina održavanja sjednica, mišljenja je da je dijelu vijećnika problematičan utorak kao dan održavanja sjednice.
Predsjednik će poslati okvirni raspored održavanja sjednica kada to bude moguće, a ovisno o terminima sjednica Gradske skupštine.

Po završetku rasprave te iscrpljenjem dnevnog reda predsjednik zaključuje sjednicu u 18:40 h.

Zapisnik vodila:
Iva Dujić Horvat, dipl. politolog


KLASA:024-08/22-002/314
URBROJ:251-13-11-11-22-3
Zagreb, 6. prosinca 2022.

